Lohtajan helluntaiseurakunta

Lohtajan helluntaiseurakunta on vuonna 1986 perustettu helluntaiseurakunta Kokkolan Lohtajalla. Seurakunnan järjestäytymiskokous pidettiin 14. toukokuuta 1986 ja paikalla oli 42 jäsentä. Nykyään seurakuntaan kuuluu noin 60 jäsentä ja työntekijä. Seurakunta järjestää tilaisuuksia viikoittain: sunnuntaisin jumalanpalveluksen ja keskiviikkoisin rukousillan. Seurakunta järjestää myös raamattu- ja käsityöpiirejä. Seurakunta jakaa myös EU-ruoka-apua.

Historia 
Kälviän Siion-seurakunta teki ympäristötyötä Keski-Pohjanmaalla ja myös Lohtajalla. Helluntailaisten tilaisuuksia pidettiin nuorisoseurantaloilla ja kodeissa. Erityisesti 1950- ja 1960-luvuilla Karhissa oli herätyksen aikaa. Myöhemmin 1970- ja 1980-luvuilla myös Kokkolan helluntaiseurakunta piti tilaisuuksia Lohtajalla. Silloin kokoontui rukouspiiri, joka oli hankkinut 100 hengen teltan jossa pidettiin telttakokouksia.

Lohtajan helluntailähetys osti Junttilan vanhan talon Lohtajan kirkon vierestä ja järjestäytyi helluntaiseurakunnaksi. 1990-luvun alkupuolella näkyvä osa seurakunnan toimintaa oli Kirppis-kahvio, joka toimi 10 vuoden ajan monille taukopaikkana. Samassa rakennuksessa pidettiin myös teetupaa nuorille. Helluntaiseurakunta on järjestänyt lähetysjuhlia ja myyjäisiä hengellisen työn tukemiseksi. Seurakunnan lähetteinä ovat toimineet mm. Kaija ja Leo Mäkinen Papua-Uusi-Guinealla 15 vuoden ajan.

Rukoushuone 
Lohtajan helluntaiseurakunnan rukoushuone sijaitsee Lohtajan keskustassa, urheilukentän kupeessa. Seurakunnan pihapiirissä on myös vanha navettarakennus, jossa järjestetään osa tilaisuuksista.

Lähteet 

Suomen helluntaiseurakunnat
Kokkolan seurakunnat
Lohtaja